Udvalgenes og delegationernes sammensætning: se protokollen

Luis Yáñez-Barnuevo García
(ES) Hr. formand! Jeg er sikker på, at det er, fordi det er så nyt, men De har ikke nævnt gårsdagens alvorlige begivenhed i Cuba. Det ser ud til, at en cubansk systemkritiker ved navn Juan Wilfredo Soto García blev myrdet af politiet i en offentlig park i Santa Clara på Cuba. I betragtning af Parlamentets engagement i menneskerettighedsspørgsmål bør De efter min mening som et minimum forlange en uafhængig undersøgelse for at få kastet lys over mordet på denne cubanske systemkritiker.
Formanden
Tak for Deres bemærkning. Hvis en sådan hændelse virkelig har fundet sted, vil vi have den holdning, som De har beskrevet. Tak, fordi De gjorde opmærksom herpå.
